Hesekiele 11 | Beibele Inthaneteng | Phetolelo ya Lefase le Lefsa
11 Moya+ wa nkuka+ wa ntliša kgorong ya ka bohlabela ya ntlo ya Jehofa yeo e lebeletšego bohlabela,+ gomme ka bona banna ba masomepedi-hlano ba le mojakong wa kgoro,+ gare ga bona ka bona Jaasania morwa wa Atsuri le Pelatia morwa wa Benaya, e lego dikgošana tša setšhaba.+ 2 Modimo a re go nna: “Morwa wa motho, ba ke banna bao ba logago maanomabe e bile ba rerago tše mpe ka motse wo;+ 3 bao ba rego: ‘Na nako ya go ikagela dintlo ga ya batamela?+ Motse wo o etša pitša ya go apea e ahlamego+ gomme rena re etša nama.’ 4 “Ka gona ba porofetele. Porofeta wena morwa wa motho.”+ 5 Ka napa ka tlelwa ke moya wa Jehofa,+ yena a re go nna: “O ba botše o re: ‘Se ke seo Jehofa a se boletšego:+ “Lena ba ntlo ya Isiraele, le boletše se se nepagetšego; ge e le nna ke tseba dilo tšeo di rotogago dikgopolong* tša lena.+ 6 Le bolaile ba bantši ka sehlogo motseng wo gomme le tladitše mekgotha ya wona ka ditopo tša bona.”’”+ 7 “Ka gona, se ke seo Mmuši Morena Jehofa a se boletšego: ‘Ge e le ditopo tša bao ba bolailwego ka sehlogo tšeo le di beilego gare ga wona ke tšona nama,+ wona ke pitša ya go apea e ahlamego;+ lena le tla ntšhwa ka gare ga wona.’”+ 8 “‘Le boifa tšhoša,+ ka gona ke tla le tlišetša yona tšhoša yeo,’ o re’alo Mmuši Morena Jehofa.+ 9 ‘Ke tla le ntšha go wona ka le gafela diatleng tša bašele+ ka ba ka le ahlola.+ 10 Le tla wa ka tšhoša.+ Ke tla le ahlolela mollwaneng wa Isiraele;+ ke moo le tlago go tseba gore ke nna Jehofa.+ 11 Motse woo e ka se be pitša ya go apea e ahlamego+ go lena, le lena le ka se be nama ka gare ga wona. Ke tla le ahlolela mollwaneng wa Isiraele, 12 ke moo le tlago go tseba gore ke nna Jehofa, gobane ga se la sepela ka ditaelo tša ka, le dikahlolo tša ka ga se la di phetha,+ eupša le dirile ka go dumelelana le dikahlolo tša ditšhaba tšeo di le dikologilego.’”+ 13 Ya re ge ke fetša go porofeta, Pelatia morwa wa Benaya a hwa.+ Ke moka nna ka wela fase ka sefahlego ka goeletša ka lentšu le le hlabošago+ ka re: “Joo, Mmuši Morena Jehofa!+ A o tlo feletša ruri mašaledi a Isiraele?”+ 14 Lentšu la Jehofa la tšwela pele la re go nna: 15 “Morwa wa motho, ge e le bana beno,+ ke ra bana beno, bona batho bao ba dumago tshwanelo ya gago ya go rekolla, le ba ntlo ya Isiraele ka moka ga bona, ke bona bao badudi ba Jerusalema ba boletšego ka bona ba re: ‘Katologelang kgole le Jehofa. Naga ye ke ya rena; re e neilwe gore e be ya rena’;+ 16 ka gona bolela o re: ‘Se ke seo Mmuši Morena Jehofa a se boletšego: “Gaešita le ge ke ba išitše kgole ditšhabeng, ka ba gašanya le dinaga,+ eupša ke tla ba sekgethwa sa bona ka lebakanyana dinageng tšeo ba lego go tšona.”’+ 17 “Bjale ba botše o re: ‘Se ke seo Mmuši Morena Jehofa a se boletšego: “Ke tla le kgoboketša gare ga merafo gomme ka le phutha dinageng tšeo le gašanyeditšwego go tšona, ka le nea mmu wa Isiraele.+ 18 Ba tla tla moo ba tloša makgapha ka moka a wona le dilo ka moka tša wona tše di šišimišago.+ 19 Ke tla ba nea pelo e tee,+ ka ba nea le moya o mofsa;+ ke tla ntšha pelo ya leswika nameng ya bona,+ ka ba nea pelo ya nama,+ 20 e le gore ba sepele ka melao ya ka, ba boloke dikahlolo tša ka ba be ba di phethagatše;+ e be batho ba ka+ gomme nna ke be Modimo wa bona.”’+ 21 “‘“Eupša ge e le bao dipelo tša bona di sepelago ka makgapha a bona le ka dilo tša bona tše di šišimišago,+ ke tla bušetša ditsela tša bona dihlogong tša bona,” o re’alo Mmuši Morena Jehofa.’”+ 22 Bjale bakerubi+ ba kukela maphego a bona godimo, maotwana ale a be a le kgauswi le bona,+ gomme letago+ la Modimo wa Isiraele le be le ba apareditše go tšwa ka godimo.+ 23 Letago la Jehofa+ la thoma go rotoga le tloga gare ga motse la ema thabeng+ e lego ka bohlabela bja motse.+ 24 Moya+ wa nkuka+ wa mpea Kaladea gare ga mathopša,+ ke le ponong ka moya wa Modimo; ke moka pono yeo ke e bonego ya rotoga ya ntlogela. 25 Ka napa ka botša mathopša ao dilo ka moka tša Jehofa tšeo a mpontšhitšego tšona.+